Bolesť a tlak v ruke od zápästia po lakeť po zmiznutí ganglión
Dobrý deň, začal som pociťovať bolesť a tlak od zápästia až po lakeť na ľavej ruke po tom čo mi zmizol ganglión. Ganglión sa mi vytvoril na hornej strane ruky a zmizol približne po týždni.
Dobrý deň.
Ďakujeme za Vašu otázku.
Gangliony sú pevné, tvrdé, dobre ohraničené, guľaté uzlíky, ktoré môžu mať v priemere 1 - 3 cm. Vo väčšine prípadov sú asymptomatické. Ak sa však ganglion nachádza v mieste, kadiaľ prechádza nervové vlákno či cieva, môže byť prítomná bolesť, citlivosť, pocity pálenia alebo mravčenia. Pokiaľ sa bolesť objavila až po zmiznutí útvaru, nemusí byť spôsobená nevyhnutne ganglionom. Žiaľ, v našej kompetencii nie je určiť diagnózu ani stanoviť presnú príčinu ťažkostí. Z tohto dôvodu odporúčam navštíviť lekára, ktorý na základe dôkladného vyšetrenia určí príčinu bolesti a nastaví adekvátnu liečbu.
Prajem pekný zvyšok dňa.
S pozdravom
Mgr. Barbora Bičanovská